

**Άλλα δύο μετάλλια η Σοκόλοβα! Συγχαρητήρια από ΚΟΑ**

Δύο ακόμα μετάλλια πρόσθεσε στη συλλογή της η Άννα Σοκόλοβα, φτάνοντας τα τρία στους Κοινοπολιτειακούς Αγώνες που διεξάγονται στο Μπέρμιγχαμ!

Μετά το αργυρό μετάλλιο στο Σύνθετο κατέκτησε το αργυρό και στη στεφάνη με 28.300 βαθμούς και το χάλκινο στη μπάλα με 28.800 βαθμούς.

Ο Κυπριακός Οργανισμός Αθλητισμού συγχαίρει την αθλήτρια της Ρυθμικής Γυμναστικής, την προπονήτριά της και την Ομοσπονδία της για τις μεγάλες επιτυχίες της!